**Алякса́ндра Алякса́ндраўна Сасно́віч** (нар. 22 сакавіка 1994 у Мінску) — беларуская тэнісістка. Майстар спорту Рэспублікі Беларусь міжнароднага класа. Паўфіналістка US Open-2019 у парным разрадзе разам са славачкай Вікторыяй Кужмавай. Фіналістка трох турніраў WTA у адзіночным разрадзе.

Спартыўная кар’ера
------------------

У тэнісе з дзевяці гадоў; любімае пакрыццё — хуткі хард, лепшы ўдар — бэкхэнд па лініі.

Пераможца 18 турніраў TF (11 — у адзіночным разрадзе); паўфіналістка двух юніёрскіх турніраў Вялікага шлема ў парным разрадзе (US Open-2011, Roland Garros-2012).

Выступае за жаночую нацыянальную зборную Беларусі па тэнісе. Разам са зборнай дабілася права згуляць у фінале Кубка Федэрацыі ў 2017 годзе.

### 2022: Трэці фінал WTA

На турніры Melbourne Summer Set 2 2022[en] Аляксандра Сасновіч дасягнула фіналу, але прайграла амерыканцы Амандзе Анісімавай у трох сэтах. Свой шлях на турніры яна пачала з кваліфікацыі, а ў асноўнай сетцы перамагла датчанку Клару Таўсан і амерыканку Эн Лі.

У першым раундзе Australian Open сустракалася з пераможцай кваліфікацыі Чжэн Цыньвень з Кітая. Лёс матчу рашаўся на тай-брэйку трэцага сэта, у якім Сасновіч прайграла з лікам 5-10.

У лютым на турніры ў Санкт-Пецярбургу Сасновіч паспяхова прайшла два раўнды, атрымаўшы перамогі над Магдай Лінет і Жаклін Крысціян. У чвэрцьфінале сустракалася з Алёнай Астапенка з Латвіі, з якой дагэтуль сустракалася тройчы і ні разу не перамагла. Сасновіч мела шанцы на поспех, але ў чарговы раз прайграла. Матч працягваўся дзве з паловай гадзіны і скончыўся з лікам 6-7, 6-4, 3-6.

Турнір катэгорыі Premier 5 у Досе пачала з кваліфікацыі, дзе ўпэўнена перамагла румынку Ану Богдан (6-1, 6-1) і бельгійку Кірстэн Фліпкенс (6-3, 6-2). У першым раўндзе асноўнай сеткі разграміла першую ракетку Кітая Чжан Шуай з лікам 6-1, 6-1. Наступнай суперніцай стала прадстаўніца Туніса Унс Джабір. Сасновіч упэўнена выйграла першы сэт, але не здолела перамагчы дзясятую ракетку свету (6-1, 5-7, 3-6). Такім чынам, лік асабістых сустрэч паміж тэнісісткамі стаў 3-0.

На турніры ў Індзіян-Уэлсе Сасновіч перамагла калумбійку Асорыю Серана ў двух сэтах 6-4, 5-0 (ret.), але прайграла Петры Квітавай у другім раўндзе (7-6, 4-6, 4-6). Выдатным для Аляксандры стаў наступны турнір у Маямі, дзе яна ўпершыню ў кар’еры дасягнула 1/8 фіналу. На «пятым шлеме» беларуска паслядоўна перамагла кітаянку Ван, расіянку Касаткіну і румынку Бегу, з якой дагэтуль сустракалася тройчы і не мела перамог. Наступнай суперніцай Сасновіч стала швейцарка Бенчыч. Сустрэча скончылася з лікам 6-2, 6-3 на карысць швейцаркі, якая на гэтым турніры дайшла да паўфіналу. Дзякуючы поспехам у сакавіку Сасновіч паднялася на 51 месца ў рэйтынгу WTA.

Фіналы турніраў WTA
-------------------

### Адзіночны разрад: 4 (4 паразы)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Катэгорыя |
| --- |
| Grand Slam (0-0) |
| WTA 1000 (0-0) |
| Premier / WTA 500 (0-1) |
| International / WTA 250 (0-3) |

 | 

| Пакрыццё |
| --- |
| Хард (0-4) |
| Грунт (0-0) |
| Трава (0-0) |
| Дыван (0-0) |

 |

| Вынік | W-L | Дата | Турнір | Катэгорыя | Пакрыццё | Суперніца ў фінале | Лік |
| --- | --- | --- | --- | --- | --- | --- | --- |
| Параза | 0-1 | Верасень 2015 | Korea Open, Паўднёвая Карэя | International | Хард | Румынія Ірына-Камелія Бегу | 3-6, 1-6 |
| Параза | 0-2 | Студзень 2018 | Brisbane International, Аўстралія | Premier | Хард | Украіна Эліна Світоліна | 2-6, 1-6 |
| Параза | 0-3 | Студзень 2022 | Melbourne Summer Set, Аўстралія | WTA 250 | Хард | Злучаныя Штаты Амерыкі Аманда Анісімава | 5-7, 6-1, 4-6 |
| Параза | 0-4 | Жнівень 2022 | Tennis in Cleveland, ЗША | WTA 250 | Хард | Расія Людміла Самсонава | 1-6, 3-6 |

Зноскі
------

1. 1 2 3  WTA website<a href='https://wikidata.org/wiki/Track:Q14580067'></a>
2. ↑  ITF website<a href='https://wikidata.org/wiki/Track:Q14580049'></a>
3. ↑
4. ↑

Спасылкі
--------

* Профіль на сайце WTA
* Профіль на сайце ITF Архівавана 5 сакавіка 2017.
* Профіль на сайце Кубка Федэрацыі Архівавана 24 лютага 2017.

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | ITF · ITF · Уімблдан |

| ⛭10 наймацнейшых беларускіх тэнісістак паводле рэйтынгу Жаночай тэніснай асацыяцыі |
| --- |
| 
* 1. Арына Сабаленка (2 ▬)
* 2. Вікторыя Азаранка (16 ▬)
* 3. Аляксандра Сасновіч (46 ▬)
* 4. Ірына Шымановіч (200 ▬)
* 5. Крысціна Дзмітрук (228 ▼)

 |
| 
* 6. Юлія Гатоўка (323 ▲)
* 7. Яна Каладзінская (326 ▲)
* 8. Вера Лапко (330 ▬)
* 9. Ганна Кубарава (340 ▬)
* 10. Вольга Гаварцова (1242 ▬)

 |
| Месцы ў рэйтынгу прыведзены на 17 красавіка 2023 года |